JohanHeinsen/ENO huggingface dataset:
Københavns Adresseavis, 1837-03-08
En ung Pige, som godt kan sye, strikke og ei er ukyndig i Madlavning, ønsker sig Condition som Enepige til 1ste Mai. Hun recommenderes fra det Sted, hvor hun har tjent i 3 ethalvt Aar og nu tjener, paa Vestergade Nr. 15, hos Jernhandleren. En Kokkepige ønsker sig Condition i samme Fag, eller som Ene pige. Man behage at henvende sig paa Hjørnet af Nørregade og Klædeboderne Nr. 1, 1ste Sal.
Københavns Adresseavis, 1837-03-08
En honnet Borgermands Datter, fra een af Provindserne, ønsker sig en Condition til 1ste Mai som Stuepige. Hun kan godt sye Linned= og Skrædersyning. J Mangel deraf som Enepige. De Attraaende bedes at aflægge en Billet paa Adressecomptoiret, mrkt. J. S. 211.
Københavns Adresseavis, 1837-03-08
En anstændig Pige, med særdeles velanbefalende, troværdige Beviser, ønsker Condition til 1ste Mai som Stue= eller Enepige Hvad hun paatager sig, kan og vil hun udføre med Tilfredshed. Anvises i Viingaardstrædet 145, 1ste Sal.
Københavns Adresseavis, 1837-03-08
En Jomfru, som kan Skrædersyning til Fuldkommenhed, ønsker etsteds at sye. Anvises i Viingaardstrædet 145, 1ste Sal. En ung, rask, velklædt Karl, fri for Militairtjeneste, ønsker sig Condition strax eller til 1ste Mai ved hvad som forefalder. Han er at træffe i Rosenborggaden 154.
Københavns Adresseavis, 1837-03-08
En anstændig Pige, fra Jydland, ønsker sig en Condition til 1ste Mai som Enepige, enten hos en aldrende Dame eller hos een lige Folk. Hun anvises og recommenderes fra det Sted, hvor hun nu tjener, ved Nørrevold 228, 3die Sal tilvenstre. Ein deutsches Madchen, mit guter Recommendation, munscht sich eine Condition zum ersten Mai als Hausmadchen, øder herre schaftliche Kinder zu passen. Gefalligst ein Billet auf dem Adres comptoir abrugeben, gemrkt. A. H. 195.
Københavns Adresseavis, 1837-03-08
En ung, velklædt Pige, som syer godt Linnedsyning, er ferm i Vadsk, Strygning og Reengjøring, ønsker sig Condition til først Mai, enten som Enepige, hvor Konen gaaer med i Huusholdningen, eller i Mangel deraf som Stuepige. Hun anbefales fra det Sted, hvor hun tjener, Frederiksholmscanal 246. En honnet Pige ønsker sig en Condition til 1ste Mai hos et Herskab som Kokkepige. Hun har lært at koge og har tjent i 3 Aar, hvor hun nu tjener. Gode Anbefalinger mangle ikke. De herpaa Reflecterende behage at henvende sig i Norgesgaden (Bredgaden) 187.
Københavns Adresseavis, 1837-03-08
En tro og paalidelig Karl, som er fri for Militairtjeneste, ønsker sig Condition enten strax eller 1ste April som Kudsk, Tjener, eller i Mangel deraf Hvad som forefalder. De bedste Anbefalinger fra det Sted, hvor han sidst i flere Aar har tjent, kunne forevises. Anvises i Stormgaden 201, i Kjælderen. En honnet Borgermands Datter, som godt kan vadske og stryge, ønsker Condition til 1ste Mai som Stuepige eller Enepige, hvor Konen gaaer med i Huusholdningen, eller ved et Udsalg. For Troskab og god Opførsel indestaaes. Nærmere Oplysning gives om den Søgende paa Hjørnet af Klosterstrædet og Skindergaden Nr. 94, i Meelboutiken.
Københavns Adresseavis, 1837-03-08
En Pige søger Condition til 1ste Mai som Kokkepige i et borgerigt Huus. Anvises fra Viingaardstrædet 129, Ltr. A., 4de Sal. Hun har tjent i 4 Aar paa eet Sted. En god, tro og skikkelig Pige ønsker Condition som Enepige til 1ste Mai hos honnette Folk. Hun er villig til sit Arbeide. Man behage at mælde sig i lille Strandstræde Nr. 70, i Sidestuen tilhøire. En Pige, som taler saavel Tydsk som Dansk, ønsker en Condition til 1ste Mai hos et Herskab, enten som Kokke= eller Stuepige, Gode Recommendationer mangle ikke. Anvises fra Dronningens Tvergade 346, 1ste Sal tilgaden.
Københavns Adresseavis, 1837-03-08
En Karl, som er vant til Opvartning, ønsker Condition til 1ste Mai som Tjener. Gode Anbefalinger fra Herskabet, hvor han nu tjener og har tjent, mangle ikke. Billet bedes aflagt paa Adressecomptoiret, mrkt. L. 183.
Københavns Adresseavis, 1837-03-08
En anstændig Pige, fra en af Provindserne, ønsker Condition til 1ste Mai som Stuepige, eller i Mangel deraf som Enepige hos eenlige Folk, eller hos en eenlig Damme. Hun anbefales fra det Sted, hvor hun nu tjener, i Gothersgaden Nr. 11, 2den Sal. En honnet Pige, fra een af Provindserne, ønsker sig en Condition til 1ste Mai hos en lille Familie som Enepige, eller i Mangel deraf som Barnepige, hvor hun kunde deeltage i Stuepigegjerning. Hun recommenderes fra det Sted, hvor hun nu tjen er, Nygade 96, 2den Sal. En anstændig Pige, som i flere Aar har tjent paa 2 Steder, ønsker sig Condition til 1ste Mai som Kokkepige eller Enepige hos en pæn Familie, helst, hvor der holdes Karl. Gode Recommendationer mangle ikke. Sammesteds ønsker en ung Pige Condition, hvor Konen gaaer med i Huusholdningen. Adelgaden 214, 3die Sal, Døren ligefor Trappen. En anstændig Pige ønsker sig Condition til 1ste Mai som Stuepige eller Enepige. Hun recommenderes fra det Sted, hvor hun nu tjener og hvor hun har tjent i 3 Aar, i Dronningens Tvergade 277, første Port fra Bredgaden. Man ringer 2 Gange paa Mellem porten.
Københavns Adresseavis, 1837-03-08
En ordentlig og villig Pige ønsker sig Condition som Stue= eller Enepige, enten strax, eller til 1ste Mai. Hun anvises fra Borgergaden Nr. 182 og 183, i Sidestuen. En ung Pige ønsker sig Condition som Stuepige, eller som Enepige, hvor Konen gaaer med i Huusholdningen. Hun anbefales fra det Sted, hvor hun har tjent i 6 Aar, paa Østergade 36, i Kjælderen. En ung, anstændig Pige, fra Fyen, ønsker sig Condition til 1ste Mai, hvor Konen gaaer med i Huusholdningen. Anvises fra Skindergaden 42, anden Sal. En anstændig Pige ønsker sig Condition til 1ste Mai som Enepige, Anvises fra det Sted, hvor hun nu tjener, i Snaregaden Nr. 11, 1ste Sal.
Københavns Adresseavis, 1837-03-08
Formedelst Bortreise ønsker en ung, anstændig Pige Condition som Enepige. Hun kan daglig Madlavning, Vadsk og Reengjørning. Hun anbefales fra det Sted, hvor hun nu tjener, og anvises fra Studiistrædet 74, i Stuen.
Københavns Adresseavis, 1837-03-08
En Pige, fra Bornholm, ønsker sig Condition som Enepige, hos Borgerfolk. Hun er at træffe i store Kongensgade Nr. 235, i Kjælderen. En honnet Borgermands Datter ønsker sig Condition til 1ste Mai, helst hos en Enke, eller hos eenlige Folk. Paa Løn ansees ikke. Man behage at henvende sig i Christenbernikovstræde 207, i Boutiken. En Pige ønsker sig Condition til 1ste Mai som Enepige, hvor Konen gaaer med i Huusholdningen. Hun anvises fra det Sted, hvor hun har tjent i 3 Aar, i Holmensgade 118, 3die Sal, 1ste Dør tilvenstre.
Københavns Adresseavis, 1837-03-08
En honnet Pige ønsker Condition formedelst Dødsfald til 1ste Mai som Enepige. Hun recommenderes fra hendes nuværende Condition paa store Kjøbmagergade Nr. 20, 3die Sal. En ung Pige ønsker sig strax Condition for at være ved Børn, eller og hos 2 eenlige Folk, hvor Konen gaaer med i Huusholdningen Gode Beviser derfra, hvor hun har tjent, mangle ikke, og hun anvises fra Nyhavn Nr. 27, i Stuen. En Frikarl, der til Fuldkommenhed forstaaer at kjøre og passe Heste, ønsker sig Condition som Kudsk, Staldkarl eller Gaardskarl, enten til Maanedens Udgang, eller og til 1ste Mai. En Billet, mrkt. A. 164, bedes aflagt paa Adressecomptoiret. En honnet Pige ønsker sig Condition til 1ste Mai som Enepige, Hun kan godt sye og spinde. Hun er at træffe i Christenbernikovstrædet 218, 3die Sal.
Københavns Adresseavis, 1837-03-08
En honnet Pige ønsker sig Condition strax, eller til Maanedens Udgang, som Enepige eller Stuepige. Anvises fra Borgergaden Nr. 171, i Stuen tilvenstre. En ung Pige, fra en af Provindserne, ønsker sig Condition til 1ste Mai som Barnepige. Hun anvises fra Løvstrædet Nr. 53, 1ste Sal over Gaarden.
Københavns Adresseavis, 1837-03-08
En rask og velklædt Karl, fri for al Militairtjeneste, ønsker sig til 1ste Mai anbragt som Tjener hos et Herskab da han er godt vant til Opvartning. Det bemærkes, at gode Beviser for Troskab og Opførsel mangle ikke. Han anbefales fra det Sted, hvor han nu tjener og har tjent i flere Aar. Billet bedes aflagt paa Adressecomptoiret, mrkt. P. P. 193.
Københavns Adresseavis, 1837-03-08
En tro, anstændig Pige, som paa egen Haand forstaaer Mad. lavning, søger til 1ste Mai d. A. Condition som Kokkepige, eller og som Enepige, hvor der holdes Karl. Hun anvises fra det Sted, hvor hun nu tjener, paa Kongens Nytorv 268 (Gjethuset). En honnet Mands Datter, fra Landet, ønsker sig Condition til første Mai som Sypige, elled at staae ved et Udsalg. Hun har lært Skrædersyning efter Maal og er villig til at deeltage i alle indvendige Sysler. Hun recommenderes fra det Sted, hvor hun tjener, Skindergaden Nr. 15, i Stuen.
Københavns Adresseavis, 1837-03-08
To anstændige Piger ønske sig Condition til 1ste Mai, den ensom Enepige, den anden som Stuepige. Man behage at henvende sig i Gothersgaden Nr. 11, 3die Sal.
Københavns Adresseavis, 1837-03-08
En honnet Pige ønsker sig en Condition som Sypige til 1ste Mai, (hun kan Skrædersyning efter Maal) eller i Mangel deraf Sytøi hjemme eller ugeviis. Hun anvises fra store Helliggeiststræde 149, i Kjælderen.
Københavns Adresseavis, 1837-03-08
En ferm og velklædt Bondepige ønsker Condition enten strax eller til Maanedens Udgang som Enepige. Hun kan malke, om det forlanges. Hun anvises fra Dybensgade 172, i Kjælderen. En Pige, af honnette Forældre, ønsker Condition til 1ste Mai i en Boutik, eller hos en eenlig Familie. Anvises i Hummergaden 236, i Stuen tilvenstre. En ung, anstændig Pige ønsker Condition hos eenlige Borgerfolk som Enepige. Anvises paa Hjørnet af Suhmgaden og Landemærket Nr. 172, hos Høkeren.
Københavns Adresseavis, 1837-03-08
En Tjener ønsker Condition til 1ste Mai. Han anvises fra det Sted, hvor han nu tjener, paa St. Annæplads Nr. 60, 2den En ung, rask Kone ønsker sig et Sted at gaae ugeviis eller hvad som forefalder, samt og at malke. Anvises i Mikkelbryggersgaden Nr. 100, i Sidestuen. En ung, anstændig Pige søger Condition hos en Enke eller ta aldrende Folk. Hun kan godt sye og bestille anden Huusgierning. Man henvende sig i Krystalgaden Nr. 56, 1ste Sal over Gaaden. En Karl, fri for Kongens Tjeneste, ønsker Condition vedHvadsomdelst. Han anvises paa Ulfeldtsplads Nr. 99, i Ølboutiken. En tro og skikkelig Pige søger Condition til 1ste Mai som Ene pige i en liden Huusholdning. Hun kan sye og spinde. Den Søgende anvises fra lille Larsbjørsstræde Nr. 182, paa 3die Sal over Gaarden. En honnet Pige, som paa egen Haand kan paatage sig Madlavning, ønsker en Condition til 1ste Mai som Kokkepige eller Ene pige hvor der holdes Karl. Adressecomptoiret modtager Billetter, mrk. 204.
Københavns Adresseavis, 1837-03-08
En ung, rask Karl, fri for Militairtieste, ønsker Condition til 1ste Mai. Han er vant til at kjøre og passe Heste, da han conditionerer i samme Fag. Han anvises fra Gammelamagertorv 48, i Kjælderen.
Københavns Adresseavis, 1837-03-08
En Kudsk, som har lært at kjøre 2 og 4 Heste, ønsker Condition i samme Fag til 1ste April eller 1ste Mai. De bedste Anbefalinger kunne forevises. Han anvises fra Skindergaden Nr. 39, i Byntiken.
Københavns Adresseavis, 1837-03-08
Et ungt, velklædt Menneske ønsker sig Condition formedelst sin Herres Dødsfald, enten strax, eller til 1ste Mai, enten som Gaardskarl eller Tjener, da han tillige forstaaer Opvartning. Han er at træffe paa det Sted, hvor han nu tjener, paa Garnisonspladsen 112. En dannet Pige ønsker Condition til 1ste Mai som Huusjomfru, eller hos en eenlig Damme. Hun anbefales af den Familie, hos hvem hun nu conditionerer. Man behage at aflægge en Billet paa Adressecomptoiret, mrkt. S. L. 197.
Københavns Adresseavis, 1837-03-08
En i alle Henseender ordentlig og tarvelig Pige søger Candition til 1ste Mai som Enepige. Gode Anbefalinger kunne forevises. Hunanvises fra Klareboderne Nr. 8, i Kjælderen. En skikkelig Pige, fra Jydland, ønsker, formedelst sit Herskabs Bortreise, Condition til 1ste Mai som Stuepige. Hun anbefales fra det Sted, hvor hun tjener, Amaliegaden 158. En anstændig Pige ønsker Condition til 1ste Mai som Kokkepige eller Enepige, hvor der holdes Karl. Gode Anbefalinger mangle ikke. Recommenderes fra det Sted, hvor hun nu tjener, paa lille Kjøbmagergade Nr. 77, 2den Sal. En ung Pige, fra een af Provindserne, som er tro og villig og kan bestille hvad som forefalder, ønsker Condition til 1ste Mai, hvor Konen gaaer med i Huusholdningen. Lille Regnegade 184, i Stuen over Gaarden. En honnet Borgermands Datter, som i flere Aar har forestaaet en Boutik, ønsker sig en Tjeneste i samme Fag ; i Mangel deraf som Sypige eller Stuepige. Hun recommenderes saavel fra de Steder, hvor hun har tjent, som fra det Herskab, hun nu tjener. Man behage at henvende sig i store Kongensgade hos Portneren paa Prindsesse Julianes Palais.
Københavns Adresseavis, 1837-03-08
En Kone, fra Heden, ønsker sig Condition til 1ste Juni som Goldamme hos en Familie til et lidet Barn. Hun anvises og anbefales i Viingaardstrædet 131, i Stuen, hvor hun nu tjener. En honnet Pige ønsker Condition til 1ste Mai, enten som Kokke= eller Enepige. Gode Anbefalinger kunne forevises. Man behage at henvende sig i Borgergaden Nr. 97, 2den Sal tilgaden. En Hedebopige ønsker Condition strax eller til 1ste Mai som Barnepige eller Goldamme eller hvad som forefalder. Hun anvises fra Vestergade Nr. 12, hos Gjæstgiveren.
Københavns Adresseavis, 1837-03-08
En anstændig Pige, fra Fyen, ønsker Condition til 1ste Mai som Kokkepige eller Enepige. Hun recommenderes fra det Sted, hvor hun nu tjener, i Landemærket 153.
Københavns Adresseavis, 1837-03-08
En honnet Pige ønsker Condition som Kokkepige eller Enepige, hos et Herskab eller honnette Borgerfolk. Hun kan godt vadske og stryge. Hun anbefales fra de Steder, hvor hun før har tjent og nu tjener. Hun træffes i Compagnistrædet 65, 1ste Sal. Tjeneste anvises.
Københavns Adresseavis, 1837-03-08
En anstændig og ferm Pige kan faae en Condition som Enepige det borgerligt Huus, naar hun, velanbefalet, mælder sig i St. Peterstrædet 137, i Stuen.
Københavns Adresseavis, 1837-03-08
En Pige, som forstaaer Madlavning, Vadsk og Strygning, kan faae en god Condition, hvor der holdes Karl. Uden gode Recommendationer om Duelighed og Troskab nytter det ikke at mælde sig. Man henvende sig paa Østergade Nr. 37, 2den Sal tilhøire. En velklædt Bondepige eller Borgermands Datter ønskes til eet Barn, naar hun tillige forstaaer Vadsk og Reengjørring. Man henvende sig i store Kongensgade 244, 1ste Sal, efter Kl. 10. En proper og velklædt Bondepige, som er flink i Alt hvad som udfordres af en Enepige, kan faae en god Condition til 1ste Mai. Man henvende sig i store Kongensgade 244, 1ste Sal. For en tro og ferm Pige, som paa egen Haand kan lave Mad, samt vadske og giøre reent, er en Condition ledig til 1ste Mai. Uden gode Recommendationer nytter det ikke at mælde sig. Skindergaden Nr. 8, 2den Sal tilhøire. En ordentlig og skikkelig Pige, som godt kan vadske, stryge, gjøre reent og godt omgaaes Børn, anvises en Condition til 1ste April som Enepige paa Ulfeldtsplads 113, i Stuen. Men uden gode Anbefalinger nytter det ikke at mælde sig, Paa Hjørnet af Blancogaden og Norgesgaden (Bredgaden) 180, kan en Kokke= eller Enepige, med gode Anbefalinger, faae Condition. Portneren anviser.
Københavns Adresseavis, 1837-03-09
Bulletin den 8de Marts, 183. Hans Majestæt Kongen har i Nat havt 5 Timers rolig Søvn. Hosten har været mindre voldsom; Apperiten og Kræfterne som forhen. Kongens Palais, den 8de Marts, 1837. C. Fenger.
Københavns Adresseavis, 1837-03-09
Særskilte Bekjendtgjørelser. Ex-KOSMATO vil Prædikanterne paa Fredag. Frue Kirke, Hr. Marckmann, Kl. 9. Holmens, Hr. Hall, Kl. 9. Helliggeistes, Hr. Paulli, Kl. 9. Trinitatis, Hr. Øllaaard, Kl. 9. Petri, Hr. Pastor Wollesen, Kl. 10. Frelserens, Hr. Visby, Kl. 10. Gammel Vartou til Auction idag. See Auctioner.
Københavns Adresseavis, 1837-03-09
Kunstforeningen. Den til Torsdagen den 9de d. M., om Eftermiddagen Kl. 6, berammede Generalforsamling i Foreningen, holdes i Brandcommissionens Locale i Raad= og Domhuset. De masmannske Søndagsskoler angaaende.
Københavns Adresseavis, 1837-03-09
Søndagen den 12te Marts 1832, Eftermiddag Kl. 4, holdes Exammen i den Skrive= og Regneskole for Haandværklærlinger, der afbenytter et Locale i Eiendommen Nr. 106 i lille Kongensgade paa Christianshavn.
Københavns Adresseavis, 1837-03-09
Til at overvære Examinationen indbydes Skolernes Velgiørere, B. Münter. og Velyndere. Kjöbenhavns Contrakkasse.
Københavns Adresseavis, 1837-03-09
Onsdagen den 15de Marts, Kl. 5 Eftermiddag. finder den aarlige Generalforsamling af Institutets Interes senter Sted i Norgesgaden (Bredgaden) Nr. 172, 2den Sal. Mandatarier for udenbyes Actionairer ville behage inden Löverdagen den 11te Marts at aflevere deres Fuldmagter til Administrationen.
Københavns Adresseavis, 1837-03-09
Det reviderede Regnskab for 1836 henligger fra Dags Dato til Interessenternes Eftersyn paa Centrakkassens Comptoir som er aaben hver Mandag og Torsdag fra Kl. 10 til 1 men andre Sögnedage ikkun fra Kl. 10 til 11 Formiddag. Kjöbenhavn, den 1ste Marts, 1837. Administrationen.
Københavns Adresseavis, 1837-03-09
Ved Auctionen paa Østergade Nr. 63 bliver endvidere paa Onsdag Kl. 12, for vedkommende Kjøbers Regning, absolut bortsolgt. et opretstaaende Flygel, 6 Octavs, med 5 Forandringer, i Mahognikasse. See Auctioner. Den bestandig borgerlige Forening.
Københavns Adresseavis, 1837-03-09
Søndagen den 12te Dennes, Kl. 74, bliver sidste Assemblee i Selskabet for denne Vinter.
Københavns Adresseavis, 1837-03-09
Den 26de November 1836 afbrændte samtlige Vaaningsbygninger ved Saltøe Mølle pr. Nestved. Bygningerne, der tilhørt Eieren af Saltøe Gaard og Gods, vare assuerede, men Fæsteren, Secretair Hansens betydelige Jndbo, bestaaende af Sengeklæder, Gangklæder, Linned, Meubler og andre Ting af anseelig Værdi, blev, saa godt som uden Undtagelse, tilligemed al den Sæd, som fandtes i Laderne og paa Lofter, et betydeligt Vinterforraad af alle Slags, og 13 Stkr. Faar, et Rov for Luerne, uden at han derfor en sikkret den mindste Erstatning. Fraværende, da Jlden udbrød, kom den beklagelsesværdige Huusfader netop hjem for at see Frugten af mange Aars Virksomhed fortæres af Luerne, og med sin høitfrugtsommelige Kone og deres 6 uforsørgede Børn staaer han nu blottet for alle Livets Fornødenheder, dertil uden Ly og Foder til sin Besætning af Heste og Qvæg, som, da Jlden udbrød hen paa Aftenen, kun med Nød blev reddet.
Københavns Adresseavis, 1837-03-09
J denne sørgelige Forfatning støtter Secretair Hansen sit Haab paa sine Medmenneskers veldædige Bistand. Til denne vover han herved, gjennem mig, at henvende sig, og det var ønskeligt, at der maatte findes Mange, som med Evne forene Villie til at yde Hjæli Nøden. Bidrag bedes indsendte eller afleverede enten til min Søn, Fuldmægtig under det kgl. Rentekammer, C. G. Korn, boende i Nybro gaden Nr. 17 i Kjøbenhavn, eller til mig. For hvad der ydes, skal i sin Tid blive aflagt offentligt Regnskab. Wallensved pr. Nestved, i Januar, 1837. J. G. Korn, Sognepræst.
Københavns Adresseavis, 1837-03-09
Vocal=Concert, til Jndtægt for Stiftelsen for gamle Haandværksmestere og deres Enker i trange Kaar. gives Søndagen den 12te Marts af Dhrr. Brødrene Leo, Natursangere fra Tyrol, i Hötel d'Angleterre. Billetterne a 4 mk., i halve Dousin a 3 mk., erholdes i Hr. Knirsches Kaffehuus, hos Dhrr. Ferrini, Kongens Nytorv Nr. 5, og Pedrin, Nytorv Nr. 79, samt hos Stiftelsens Kasserer, Hr. Naalemager Hjorth, Vimmelskaftet Nr. 23. J. K. S. S.
Københavns Adresseavis, 1837-03-09
Paa det kongelige Skolelærer-Seminarium paa Joenstrup holdes den 29de og 30te Marts Prøve med dem, der önske at antages som Lærlinger paa Seminariet fra 1ste Julii, d. A., i Overeensstemmelse med Reglem. af 10 Febr. 1818. F. 11. Seminariet p. Joenstrup, den 1ste Marts, 1837. Ernst Wegener.
Københavns Adresseavis, 1837-03-09
Auctionen. over endeel gode Meubler og Jndbo i Klædeboderne Nr. 7 continuerer idag (Torsdag), den 9de Narts, Kl. 10, med flere Boers Effecter af alle Slags. Jmorgen sælges Linned, Gang= og Sengeklæder. See under Auctioner.
Københavns Adresseavis, 1837-03-09
Auction over Bøger. Ved Auctionen i Vimmelskaftet Nr. 17 bortsælges paa Løverdag en Samling Bøger i forskellige Sprog og Videnskaber, hvorover Fortegnelsen erholdes paa Auctionsstedet. See Auctioner.
Københavns Adresseavis, 1837-03-09
Auctionen over endeel gode Løsøre, i Vimmelskaftet Nr. 17, continuerer idag (Torsdag) med Seletøi, en trestolet Holstenskvogn, Ridetøi, Geværer, Linned, Gang og Sengeklæder og imorgen (Fredag) med de i Tillægget anførste Løsøre. See Auctioner.
Københavns Adresseavis, 1837-03-09
En betydelig Eiendom paa Christianshavn, særdeles tjenlig til Fabrikanlæg, er tilkjøbs. See Grundeiendom. Tredie og sidste Auction over den Skomager Johan Becker tilhørende Eiendom i Lyngby paa Kjøbenhavns Amt, med Hauge og Haugeplads. See under Auctioner. Første Auction over Huset Nr. 118 paa Rosengaarden. See under Auctioner. Forbytning af Hatte. See Efterlysninger. Tredie og sidste Auction over Huset Nr. 143 i Viingaardstrædet, tilhørende afdøde Juveleer Eylardis og efterlevende Enkes Bo. See under Auctioner. Auction paa Østergade Nr. 63.
Københavns Adresseavis, 1837-03-09
paa Tirsdag over Guldtøi, Guld=Lomme= og Dame=Uhr re, Sølvuhre, Sølvtøi, Plet, Hænge= og Bordlamper, moderne Taffeluhre, nye og brugte Meubler, Kjøkkentøi, Krystalvare, Porcelain, Gangklæder, Linned, Dækketøi, Sengeklæder, Kalmuk, Smedeværkti, Kakkelovne, m.m. See Auctioner.
Københavns Adresseavis, 1837-03-09
Et Landsted, yndigt beliggende. (See Falbydelser, Grundeiendom.) Sidste, de Femte Nr. i denne Vinter Torsdagen den 16de Marts. Billetter, a 9 mk. Stk., faaes i Baghuset Nr. 11.
Københavns Adresseavis, 1837-03-09
Vort mekaniske Vorfigur=Kabinet forevises endnu kun en kort Tid, fra Kl. 5 til 9 om Eftermiddagen, Løverdagen undtagen, Brøndsalen ved Rosenborg.
Københavns Adresseavis, 1837-03-09
Sundhedsbrønde i Gothersgaden. Entreen betales med 2 mk. pro persona og for Børn under 10 Aar det Halve.
Københavns Adresseavis, 1837-03-09
Det bemærkes, at nævnte Kabinet er atter blevet forøget med flere nye Figurer, hvoriblandt den i sin Tid hee saa meget bekjendte og yndede Casorti i Pierro=Kostume. Han dandser og giør Pironetter efter Musikken, medens den gamle Zigennerinde af Preciosa slaaer Tacten dertil med Ærbødigst: en Stok. Georg & Frechou.
Københavns Adresseavis, 1837-03-09
Concert. Med Vedkommendes Tilladelse har Undertegnede den Ære Søndagen den 12te Marts, Kl. 7, understøttet af det kongelige Capels Medlemmer, under Anførsel af Hr. Concertmester Funck, at give en Vocal= og Jnstrumental=Concert i det venskabelige Selskabs Locale, af følgende Jndhold Første Afdering. 1) Fest=Ouverture af Marscher. 2) Arte af Bellini, synnes af Undertegnede. 3) Solv for Fløite, udføres af Capelmusicus N. Petersen.
Københavns Adresseavis, 1837-03-09
4) Duet af Paccini, synges af Hr. Faaborg og Undertegnede. 5) Solo for Violin, udføres af Capelmusicus H. S. Simonsen, Anden Afdeling. 1) Guverture. 2) Arie af Mehul, synges af Hr. Faaborg. 3) Sold for Clariner, udføres af Hr. Capelmusicus, M. Petersen. 4) Arie og Variationer af Vaccai, synges af Undertegnede. Billetter a 1 Rbd. erholdes i Undertegnedes Bopæl i Sværtegaden Nr. 172, 2den Sal. C. E. Simonsen, fød Ryslander.
Københavns Adresseavis, 1837-03-09
Skuespil. Torsdagen den 9de Marts, Kl. 6. Henrich og Pernille, Comoedie i 3 Acter af Holberg; derefter: Enkens Mand, Lystspil i 1 Act af Alexander Dumas oversat af Hr. Justitsraad, Theaterdirecteur, Ridder Molbech, til Slutning: Syv militaire Piger, Vaudeville i 1 Act, overs. og indrettet for den danske Skueplads af Hr. Prof. J. L. Heiberg. Billetterne faaes fra 11 til 1, samt ved Indgangen, som aabnes Kl. 5. Forestillingen er forbi omtrent Kl. 93.
Københavns Adresseavis, 1837-03-09
NB. Det averterede Lystspil, Coliche og Comoedien Barselstuen, kan, formedelst Madame Windsløvs Upasselighed, ikke gives.
Københavns Adresseavis, 1837-03-09
Fredagen den 10de Marts, Kl. 6. Et ungt Ægtepars Huusholdning Lystspil i 1 Act af Scribe og Bavard, bearbeidet ved Hr. C. Borgaard, og De to Dage eller Flygtningerne, Syngestykke i 3 Acter af Bouilly, med Musik af Cherubing. Billetterne faaes fra 11 til 1, samt ved Indgangen, som aabnes Kl. 5. Forestillingen er forbi omtrent Kl. 91.
Københavns Adresseavis, 1837-03-09
Vesterbroes nye Theater. Søndag den 12te Marts opføres: En stor Forestilling i fire Acter, hvis Jndhold nærmere bekjendtgjøres. Ph. Pettoletti.